Bangladeshda Fransiyaga qarshi o`tkazilgan namoyishlarda 50 mingdan ortiq odam qatnashdi

Tarjumon.uzning xabar berishicha, kecha Fransiyaga qarshi  Bangladesh aholisi bosh ko`targan. 2 noyabrda poytaxt Daka shahrida o`n minglab odamlar namoyish uyushtirishgan. Ular Fransiya prezidentiga raddiya berish va fransuz tovarlarini boykot qilishni talab qilishdi. Ammo, namoyishchilar Fransiya elchixonasi yoniga etib kelishmagan.
Polisiyaning aytishicha, kechagi namoyishda 50 mingdan ortiq odam ishtirok etdi. Ammo, tashkilotchilar unda 100 kishi qatnashganini aytishgan.
So`nggi kunlarda Fransiyada yuz berayotgan voqealar butun dunyodagi musulmonlarni junbushga keltirmoqda.  Parij yaqinidagi maktabda dars beruvchi tarix o`qituvchisi o`zining o`quvchilariga musulmonlarning payg`ambari hajv qilingan suratni ko`rsatgani uchun 16 oktyabrda pichoqlab o`ldirilgandi.
Shundan keyin Fransiya prezidenti Emmanuel Makron ushbu o`qituvchining harakatlarini so`z erkinligi deb atab, uning karikaturalarni namoyish qilganini oqlab chiqdi. Tabiiyki, bu holat islom olamida keskin tanqidlarga uchradi. Ko`plab arab mamlakatlarida Fransiyada ishlab chiqarilgan mahsulotlarga boykot e`lon qilindi.